
Ehitusloa andmine (Tõusu tn 21) 

1. ASJAOLUD JA MENETLUSE KÄIK

15.07.2020 ehitisregistri elektroonilisse keskkonda laekus läbivaatamiseks ehitusloa taotlus  Tõusu tn 21 kinnistule suvila püstitamiseks ja ehitusteatised kogumismahuti, veetoru, kanalisatsioonitoru ja salvkaevu rajamiseks koos ehitusprojektiga „Tõusu tn 21 suvila püstitamine 62019_EP_v01_Tousu21_2020-02-10“, peaprojekteerija Limited Project OÜ.
Ehitusprojekt on koostatud 04.03.2020 kinnitatud Narva Linnavalitsuse korraldusega nr 147-k projekteerimistingimuste alusel.
17.07.2020 ehitisregistri  keskkonnas on genereeritud ehitusloa eelnõu nr 2012271/22301, menetluse nr 221976 ning suunatud Arhitektuuri- ja Linnaplaneerimise Ametile ja Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  tagastatud puuduste kõrvaldamiseks.

16.08.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
06.08.2020 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ja projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
3. OTSUS

Anda  ehitusluba Tõusu tn 21 kinnistule suvila püstitamiseks ning kogumismahuti, veetoru, kanalisatsioonitoru ja salvkaevu rajamiseks vastavalt ehitusprojektile „Tõusu tn 21 suvila püstitamine 62019_EP_v02_Tousu21_2020-02-10“, peaprojekteerija Limited Project OÜ.

4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

